Lays – marka czipsōw kartoflanych produkowanych bez Frito-Lay (terozki tajla PepsiCo). Historia. Produkcyjo czipsōw tyj marki sztartnōł we 1932 roku Herman W. Lay, kery we 1938 roku po przejynciu Barrett Food Company utworzōł H.W. Lay & Company. We czasie II wojny światowyj spożycie czipsōw znocznie wzrosło (we dużyj miyrze skiż racionowanio cukru i szekulady) a firma Hermana Laya stoła sie znaczōncym producyntym na rynku. Po wojniy Lay zautōmatyzowoł produkcyjo, a tyż sztartnōł wspōłpraca ze Charlesym Elmerym Doolinym, właścicielym The Frito Company, kerōm Lay przejōn we 1961 roku, dwa lata po śmierci Doolina, tworzōnc we ten sposōb firma Frito-Lay. Sztyry lata niyskorzij firma skuplowoła sie ze Pepsi Cola Company, tworzōnc PepsiCo. Marka Lays gibko stoła sie jydnom ze nojbarzi rozpoznowanych marek czipsōw, podaniy na Frito-Lay, kery na kōniec lat 60. stoł sie wiodōncym światowym producyntym maszketōw i pozostoje nim do dziś. We niykerych krejach marka Lays wystympuje pōd inkszym mianym, ntp. we Wielgij Brytaniji kej Walkers, a we Brazyliji – Elma Chips.